Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 92

1. A szakma — mester szintű — gyakorlása során előforduló legfontosabb feladatok (feladatcsoportok) Mintavételtől a gyártmánytervezésen keresztül a teljes cipő összeállításáig terjedő feladatcsoportok: — anyagok előmegmunkálása: darabolás kézzel, géppel, áztatás, nedvesítés, vékonyítás, tömörítés, csiszolás, szegezés, varrás, ragasztás; — a készítés folyamán formakialakítás: fárafoglalás előkészítése, felsőrész formázása, többletrögzítés különböző módszerekkel, felerősítési műveletek: talpfelerősítés, talp és sarokforma kialakítása; — lábbeli javítások: felsőrész, bélés, sarkalás, talpalás és tágítás; — lábbelik aljamunkájával összefüggő feladatok.

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes